Държавен вестник, бр. 62, 2025 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  62
(4) Писменият тест продължава един ас­
трономически час, като в него не се включва 
времето за изтегляне и предоставяне на теста.
(5) Преди да започне провеждането на теста, 
председателят или друг член на комисията по 
подбора, или представител на администра­
цията на съответния съд обявява на всички 
участници методиката за провеждане на пис­
мения тест и оценяването на кандидатите за 
съдебни медиатори, включително минималния 
резултат, при който кандидатът се допуска до 
устно събеседване.
Чл. 20. (1) Писменият тест включва въп­
роси от отворен и затворен тип, свързани с 
познаване на националното и европейското 
законодателство в областта на медиацията, 
на етичните стандарти на медиаторите и с 
възможните за използване от медиатора под­
ходи за овладяване на трудни или конфликтни 
ситуации по време на медиационна среща. 
Писменият тест се изготвя и провежда по 
методика, утвърдена от съдийската колегия 
на Висшия съдебен съвет.
(2) При оценяване на кандидатите всеки 
член на комисията попълва индивидуален 
протокол за оценка на писмен тест.
(3) Резултатите по ал. 2 от тестовете на 
кандидатите се отразяват в обобщен вид в 
окончателен протокол.
(4) Резултатите на кандидатите от писме­
ния тест се обявяват на общодостъпно мяс­
то в сградата на съда, в който се провежда 
процедурата по подбор, както и на интернет 
страницата на съда най-малко една седмица 
преди обявената дата на събеседването.
Чл. 21. (1) До устно събеседване се допускат 
кандидатите, които успешно са преминали 
писмения тест.
(2) Комисията по подбора съставя график 
по азбучен ред за времето и мястото на про­
веждане на устното събеседване, който се 
обявява на видно място в сградата на съда, 
в който се провежда процедурата по подбор, 
както и на интернет страницата на съда.
(3) Устното събеседване се провежда не 
по-рано от една седмица от обявяването на 
резултатите от писмения тест.
(4) По време на събеседването членовете 
на комисията по подбора задават въпроси на 
всички кандидати, чрез които се цели да се 
провери мотивацията на кандидата да бъде 
медиатор в съдебния център и уменията му 
за прилагане на медиаторски техники.
(5) По изключение и по обективни при­
чини с решение на комисията, взето с пълно 
мнозинство, устното събеседване може да 
се проведе и чрез видеоконферентна връзка.
(6) Всеки член на комисията преценява 
качествата на кандидата според показаните 
от него знания и умения при проведеното 
устно събеседване, като взема предвид и не­
говия професионален опит и допълнителната 
квалификация в областта на медиацията, и 
попълва индивидуален протокол за оценка 
на устното събеседване.
(7) Резултатите от устното събеседване на 
кандидатите, получени от всички членове 
на комисията, се отразяват в окончателен 
протокол от проведеното устно събеседване.
Чл. 22. (1) Комисията определя кандида­
тите, които успешно са преминали подбора, 
според показаните от тях знания и умения 
при проведеното устно събеседване, като 
взема предвид и техния професионален опит 
и допълнителната квалификация в областта 
на медиацията, както и резултатите от пис­
мения тест.
(2) Окончателните резултати от подбора 
на кандидатите се публикуват на интернет 
страницата на съда в едноседмичен срок от 
датата на устното събеседване.
Раздел VII
Класиране
Чл. 23. (1) Въз основа на проведения подбор 
комисията класира кандидатите с най-висок 
окончателен резултат, за което се съставя 
протокол за крайно класиране.
(2) Протоколът и всички документи на 
класираните кандидати се представят на пред­
седателя на съда, в чийто съдебен център се 
провежда процедурата по подбора.
(3) Резултатите от подбора на кандидатите 
се обявяват на интернет страницата на съда.
Г л а в а  т р е т а
СПЕЦИАЛИЗИРАНО ОБУЧЕНИЕ И ВПИС­
ВАНЕ НА МЕДИАТОРИТЕ В СПИСЪЦИТЕ 
КЪМ СЪДЕБНИТЕ ЦЕНТРОВЕ ПО МЕДИА­
ЦИЯ. МАНДАТ И ОЦЕНКА НА ДЕЙНОСТТА 
НА МЕДИАТОРИТЕ
Раздел I
Специализирано обучение на медиаторите 
към съдебните центрове
Чл. 24. (1) Кандидатите, които комисията 
е определила като успешно преминали подбо­
ра, трябва да преминат през специализирано 
обучение, което цели да надгради знанията 
и практическото прилагане на уменията на 
медиаторите за осъществяване на медиации 
по висящи съдебни дела.
(2) Специализираното обучение се извършва 
по програма, одобрена от съдийската колегия 
на Висшия съдебен съвет, която обхваща:
1. дейността на съдебния център, работата 
на медиаторите в него и взаимодействието им 
със съда и с координатора, както и за реда за 
получаване на обратна връзка от участниците 
в медиацията;
2. производството по граждански дела – ета­
пите на развитие на гражданските дела; прав­